ประกาศคณะกรรมการควบคุมการขนส่งทางบกประจำจังหวัดลำพูน ฉบับที่ 44 (พ.ศ. 2555) เรื่อง กำหนด (ปรับปรุง) แก้ไขชื่อเส้นทาง, รายละเอียดเส้นทาง (ชื่อถนน, ชื่อสถานที่, หมายเลขทางหลวงหรือทางหลวงจังหวัดเป็นทางหลวงแผ่นดิน) สำหรับการขนส่งประจำทางด้วยรถโดยสาร หมวด 4 จังหวัดลำพูน สายที่ 2394 ลำพูน - กิ่งอำเภอเวียงหนองล่อง เป็น ลำพูน - อำเภอเวียงหนองล่อง
ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดลำพูน
ฉบับที่ ๔๔
(พ.ศ. ๒๕๕๕)
เรื่อง กำหนด
(ปรับปรุง) แก้ไขชื่อเส้นทาง,รายละเอียดเส้นทาง (ชื่อถนน, ชื่อสถานที่, หมายเลข
ทางหลวง
หรือทางหลวงจังหวัดเป็นทางหลวงแผ่นดิน) สำหรับการขนส่งประจำทางด้วย
รถโดยสาร หมวด
๔ จังหวัดลำพูน สายที่ ๒๓๙๔ ลำพูน - กิ่งอำเภอเวียงหนองล่อง
เป็น ลำพูน -
อำเภอเวียงหนองล่อง[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดลำพูน
ฉบับที่ ๒๘ (พ.ศ. ๒๕๔๒) ลงวันที่ ๑๑ กุมภาพันธ์ ๒๕๔๒
กำหนดเส้นทางสำหรับการขนส่งประจำทางด้วยรถโดยสาร หมวด ๔ จังหวัดลำพูน สายที่ ๒๓๙๔
ลำพูน - กิ่งอำเภอเวียงหนองล่อง นั้น

คณะกรรมการควบคุมการขนส่งทางบกประจำจังหวัดลำพูน
ได้พิจารณาเห็นสมควรให้กำหนด (ปรับปรุง) แก้ไขชื่อเส้นทาง, รายละเอียดเส้นทาง (ชื่อถนน, ชื่อสถานที่, หมายเลขทางหลวง หรือทางหลวงจังหวัดเป็นทางหลวงแผ่นดิน)
สำหรับการขนส่งประจำทางด้วยรถโดยสารดังกล่าว

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดลำพูน ในการประชุมครั้งที่
๑/๒๕๕๔ เมื่อวันที่ ๒ มีนาคม ๒๕๕๔ และได้รับอนุมัติในหลักการจากคณะกรรมการควบคุมการขนส่งทางบกกลาง
ในการประชุมครั้งที่ ๑๕/๒๕๓๙ เมื่อวันที่ ๑๖ กรกฎาคม ๒๕๓๙ จึงให้กำหนด (ปรับปรุง)
แก้ไขชื่อเส้นทาง, รายละเอียดเส้นทาง (ชื่อถนน, ชื่อสถานที่, หมายเลขทางหลวง หรือทางหลวงจังหวัดเป็นทางหลวงแผ่นดิน) สำหรับการขนส่งประจำทางด้วยรถโดยสาร
หมวด ๔ จังหวัดลำพูน สายที่ ๒๓๙๔ ลำพูน - กิ่งอำเภอเวียงหนองล่อง เป็น ลำพูน -
อำเภอเวียงหนองล่อง โดยให้ใช้รายละเอียดเส้นทาง ดังต่อไปนี้ คือ

สายที่ ๒๓๙๔ ลำพูน - อำเภอเวียงหนองล่อง
เริ่มต้นจากสถานีขนส่งผู้โดยสารจังหวัดลำพูน ไปตามทางหลวงแผ่นดินหมายเลข
๑๐๖ ผ่านสามแยกท่าจักร บ้านสบทา อำเภอป่าซาง บ้านแซม อำเภอบ้านโฮ่ง ถึงบ้านป่าป๋วย
แยกขวาไปตามทางหลวงชนบท ลพ.๓๐๐๔ ผ่านบ้านดงห้วยเย็น บ้านห้วยแพง บ้านน้ำเพอะพะ
บ้านหนองปลาสวาย บ้านหนองเขียด บ้านท่าหลุก ไปสุดเส้นทาง ณ
สถานที่จอดรถโดยสารประจำทางอำเภอเวียงหนองล่อง


ประกาศ
ณ วันที่ ๑๖ พฤษภาคม พ.ศ. ๒๕๕๕
สุรชัย
ขันอาสา
ผู้ว่าราชการจังหวัดลำพูน
ประธานกรรมการควบคุมการขนส่งทางบกประจำจังหวัดลำพูน










ปริยานุช/ผู้จัดทำ
๒๕ ตุลาคม ๒๕๕๕

ณัฐพร/ผู้ตรวจ
๒๕ ตุลาคม ๒๕๕๕

















































[๑] ราชกิจจานุเบกษา
เล่ม ๑๒๙/ตอนที่ ๑๑๖ ง/หน้า ๑๘๔/๑๘ ตุลาคม ๒๕๕๕